RESOLUCIÓN do 27 de marzo de 2025, da Dirección Xeral de Cultura, pola que se lles dá publicidade ás axudas concedidas ao abeiro da Orde do 16 de decembro de 2024 pola que se establecen as bases reguladoras da subvención a entidades locais de Galicia para a programación de actividades de dinamización da lectura nas bibliotecas públicas e/ou axencias de lectura de titularidade municipal, integradas na Rede de bibliotecas públicas de Galicia, e se procede á súa convocatoria para o ano 2025 (código de procedemento CT236A).
Consellería de Cultura, Lingua e Xuventude — III. Outras disposicións — 07/04/2025

Mediante a Orde da Consellería de Cultura, Lingua e Xuventude, do 16 de decembro de 2024, establecéronse as bases reguladoras da subvención a entidades locais de Galicia para a programación de actividades de dinamización da lectura nas bibliotecas públicas e/ou axencias de lectura de titularidade municipal, integradas na Rede de bibliotecas públicas de Galicia, e convocáronse para o ano 2025.
O 24 de marzo de 2025, o director xeral de Cultura, por delegación do titular da Consellería, ditou a resolución da dita convocatoria.
O artigo 15.1 da Lei 9/2007, do 13 de xuño, de subvencións de Galicia, establece a obrigatoriedade de publicación no
Diario Oficial de Galicia
das subvencións concedidas, con expresión da convocatoria, o programa e o crédito orzamentario a que se imputan, o beneficiario, a cantidade concedida e a finalidade ou finalidades da subvención.
Así mesmo, segundo o artigo 17 da Orde do 16 de decembro de 2024 pola que se establecen as bases reguladoras da subvención, a resolución de concesión de axudas publicarase no
Diario Oficial de Galicia
e no portal da Rede de bibliotecas de Galicia (https://rbgalicia.xunta.gal). Esta publicación substituirá a notificación persoal e producirá os mesmos efectos.
En consecuencia,
Primeiro. Facer pública a relación das entidades beneficiarias e o importe das axudas concedidas ao abeiro da Orde do 16 de decembro de 2024 pola que se establecen as bases reguladoras da subvención a entidades locais de Galicia para a programación de actividades de dinamización da lectura nas bibliotecas públicas e/ou axencias de lectura de titularidade municipal, integradas na Rede de bibliotecas públicas de Galicia, e se procede á súa convocatoria para o ano 2025 (código de procedemento CT236A), que figuran como anexo I desta resolución.
As ditas axudas foron aprobadas con cargo á aplicación orzamentaria 13.03.432A.760.3, cun crédito orzamentario para o ano 2025 de cento noventa e cinco mil euros (195.000 €).
Segundo. Facer pública a relación de solicitudes denegadas, así como as causas de denegación, que se relacionan no anexo II.
Contra esta resolución, que pon fin á vía administrativa, as persoas interesadas poderán interpor recurso potestativo de reposición, ante a persoa titular da Consellería de Cultura, Lingua e Xuventude, no prazo dun mes contado a partir do día seguinte ao da súa publicación no
Diario Oficial de Galicia
, de conformidade co disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben impugnarse directamente a través do recurso contencioso-administrativo, ante a Sala do Contencioso-Administrativo do Tribunal Superior de Xustiza de Galicia, no prazo de dous meses que se contarán desde a mesma data, segundo o establecido na Lei 29/1998, do 13 de xullo, reguladora da xurisdición contencioso-administrativa. En todo caso, non se poderá interpor recurso contencioso-administrativo ata que sexa resolto expresamente ou se produza o rexeitamento presunto do recurso de reposición.
Santiago de Compostela, 27 de marzo de 2025